**Ministerul Mediului**

**Agenţia Naţională pentru Protecţia Mediului**



|  |
| --- |
| **Agenţia pentru Protecţia Mediului Dâmboviţa** |

Nr. 13139/7278/\_\_\_\_\_.2017

**PROIECT DECIZIA ETAPEI DE ÎNCADRARE**

**Nr. \_\_\_\_ din \_\_\_\_\_.2017**

Ca urmare a solicitării de emitere a acordului de mediu adresate de **COMUNA RĂSCĂEȚI**, cu sediul în comuna Răscăeți, satul Răscăeți, str. Mr. I. Vochin, nr. 89, județul Dâmbovița, înregistrată la sediul Agenției pentru Protecția Mediului (APM) Dâmbovița cu nr. 13139 din 25.09.2016, în baza Hotărârii Guvernului nr. 445/2009 privind evaluarea impactului anumitor proiecte publice si private asupra mediului și a Ordonanței de Urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei si faunei sălbatice, cu modificările și completările ulterioare,

**Agenția pentru Protecția Mediului (APM) Dâmbovița decide**, ca urmare a consultărilor desfășurate in cadrul ședinței Comisiei de Analiza Tehnica din data 05.10.2017, că proiectul de investiție **”*Extindere rețele canalizare în com. Răscăeți, județul Dâmbovița”***, propus a fi amplasat în comuna Răscăeți, județul Dâmbovița **nu se supune evaluării impactului asupra mediului și nu se supune evaluării adecvate.**

**Justificarea prezentei decizii:**

1. **Motivele care au stat la baza luării deciziei etapei de încadrare in procedura de evaluare a impactului asupra mediului sunt următoarele:**

**-** proiectul se încadrează in prevederile Hotărârii Guvernului nr. 445/2009, anexa nr. 2, la pct. 13, lit. a;

**-** impactul realizării proiectului asupra factorilor de mediu va fi redus pentru sol, subsol, vegetație, fauna si nesemnificativ pentru ape, aer si așezările umane;

**-** nu au fost formulate observaţii din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;

***1. Caracteristicile proiectelor***

1. ***mărimea proiectului***:

Lucrările care fac obiectul prezentului proiect sunt:

* **rețele canalizare menajera;**
* **stații pompare si conducte de refulare;**
* **racorduri canalizare.**
* ***Rețele canalizare***

Rețeaua de canalizare menajera a localității Răscăeți este configurata pe zone cu curgere gravitaționala, apele uzate fiind colectate si refulate prin intermediul stațiilor de pompare spre tronsoanele de canalizare existente, adiacente, cu curgere gravitaționala, astfel ca adâncimea de pozare a conductelor sa fie in general sub 3,50 m. Canalizarea menajera proiectata va fi preluata de căminele colectoare existente, in zonele de prelungire a canalizării.

**Lungimea totală a canalizării este 10.792 m din care in satul Rascaeti 9.147 ml iar in satul Vultureanca 1.645 ml**.

*Categoriile de lucrări prevăzute a se realiza sunt următoarele:*

1. Rețea de canalizare din PVC, Dn. 250 mm. 10.792 ml.

2. Cămine de vizitare 262 buc.

3. Stații pompare 8 buc.

4. Conducta refulare apa sub presiune PEHD, De 90 mm. 3.167 ml.

5. Cămine aerisire – curatire 23 buc.

6. Racorduri individuale in cămin 252 buc.

7. Racorduri individuale in conducta 218 buc.

Repartizarea colectoarelor pe sate este următoarea:

***Colectoare proiectate in satul Rascaeti***

|  |  |  |  |  |  |  |  |
| --- | --- | --- | --- | --- | --- | --- | --- |
| Nr. crt. | Amplasament (strada) | Material | Diametru (mm) | Lungime  (m) | Cămine  (buc.) | Racorduri in cămin | Racorduri in conducta |
| 1 | DJ 720 F (stanga) | PVC | 250 | 2.493 | 56 | 52 | 40 |
| 2 | DJ 720 (dreapta) | PVC | 250 | 1.849 | 42 | 40 | 30 |
| 3 | Str. Islazului | PVC | 250 | 742 | 17 | 17 | 15 |
| 4 | Str. D. Petcu | PVC | 250 | 738 | 21 | 21 | 20 |
| 5 | Str. Petrolului | PVC | 250 | 1.119 | 27 | 27 | 25 |
| 6 | Str. Sperantei | PVC | 250 | 324 | 7 | 7 | 5 |
| 7 | DC 88 | PVC | 250 | 694 | 14 | 14 | 13 |
| 8 | Str. Invatator Dinulescu | PVC | 250 | 1.094 | 33 | 33 | 30 |
| 9 | Str. Preot Marin Constantin | PVC | 250 | 94 | 4 | 4 | 3 |
| ***Total*** | |  | ***Dn.250*** | **9.147** | ***221*** | ***215*** | ***181*** |
| **Total colectoare** | |  | | **9.147** |  |  |  |

***Colectoare proiectate in satul Vultureanca***

|  |  |  |  |  |  |  |  |
| --- | --- | --- | --- | --- | --- | --- | --- |
| Nr. crt. | Amplasament (strada) | Material | Diametru (mm) | Lungime  (m) | Cămine  (buc.) | Racorduri in cămin | Racorduri in conducta |
| 1 | Drumul Mozacului | PVC | 250 | 391 | 8 | 7 | 8 |
| 2 | Str. Bisericii | PVC | 250 | 570 | 16 | 14 | 14 |
| 3 | Valea Crevediei | PVC | 250 | 304 | 8 | 10 | 10 |
| 4 | DC 88 | PVC | 250 | 380 | 9 | 6 | 5 |
| ***Total*** | |  | ***Dn.250*** | **1.645** | ***41*** | ***37*** | ***37*** |
| **Total colectoare** | |  | | **1.645** |  |  |  |

Pe rețeaua de canalizare proiectata s-au prevăzut cămine de vizitare, sau pentru schimbare de direcție, iar pe conductele de refulare s-au prevăzut cămine de curatire - aerisire. Căminele de pe rețeaua de canalizare sunt carosabile, conform STAS 2448, din tuburi circulare din beton Dn 1000 mm., cu camera de lucru sau fara camera de lucru, funcție de adâncimea rețelelor de canalizare pe care se vor amplasa.

* ***Stații de pompare si conducte refulare***

Stațiile de pompare, in număr de 8 bucăți, sunt din elemente prefabricate de beton si sunt complet echipate.

Caracteristicile stațiilor de pompare sunt prezentate in continuare:

|  |  |  |  |  |  |
| --- | --- | --- | --- | --- | --- |
| STATII DE POMPARE | Qpompa | Hpompare | Ppompa | Di statie | Hstatie |
| (l/s) | (m) | (kW) | (m) | (m) |
| SP1 (1+1) | 1,8 | 25 | 3,1 | 1,8 | 3,2 |
| SP2 (1+1) | 1,8 | 25 | 3,1 | 1,8 | 3,2 |
| SP3 (1+1) | 1,8 | 25 | 3,1 | 1,8 | 5,2 |
| SP4 (1+1) | 1,8 | 25 | 3,1 | 1,8 | 5,3 |
| SP5 (1+1) | 1,8 | 25 | 3,1 | 1,8 | 3,2 |
| SP6 (1+1) | 1,8 | 25 | 3,1 | 1,8 | 5,2 |
| SP7 (1+1) | 1,8 | 25 | 3,1 | 1,8 | 5,5 |
| SP8 (1+1) | 1,8 | 25 | 3,1 | 1,8 | 5,2 |

În staţia de pompare se vor monta 2 pompe submersibile (1 + 1R) şi conducte de refulare. Ele vor funcţiona alternativ şi se vor monta pe elemente de cuplare prin intermediul unor ghidaje ce permit îndepărtarea lor prin simpla ridicare prin fantele de vizitare din placa. Staţia de pompare va fi echipată cu un coş de reţinere a deşeurilor pentru a evita ajungerea acestora la rotoarele pompei. Coşul se poate îndepărta şi se va goli periodic.

**Conductele de refulare** sub presiune sunt din polietilena de înalta densitate PEHD 80, Pn 6 atm. cu diametrul De. 90 mm. in lungime totala de 3.167 m , din care in satul Rascaeti 2.735 ml, iar in satul Vultureanca 432 ml.

Căminele de curatire de pe conductele de refulare au structura constructiva din beton armat cu dimensiunile 1,00 x 1,00 m. si H =2,00 m.

***Lucrări speciale - Subtraversări***

Se vor realiza 9 subtraversări ale drumului județean DJ 702F(8 pe canalizare si 1 pe refulare).

Subtraversările drumurilor se vor poza la o adâncime de minimum 1,50 m din axul drumului si se vor execută prin foraj orizontal în tub de protecţie din OL, etanş la capete.

Conductele de canalizare, de subtraversare, PVC Dn. 250 mm. vor fi pozate in tub de protecție din otel Dn. 350 mm., iar conductele de subtraversare de refulare De 90 mm., vor fi pozate in tub de protecție din otel Dn. 200 mm.

De asemenea pe strada Valea Crevediei se va executa o subtraversare parau Holboca. Paraul se va subtraversa cu o conducta de canalizare Dn 250 mm si o conducta de refulare Dn 90 mm, ambele montate in același tub de protecție din otel Ø 450 mm.

* **Racorduri canalizare**

Pentru asigurarea racordării consumatorilor de pe ambele parți ale drumurilor, fara a mai afecta ulterior suprafața carosabila, se vor executa racorduri laterale, din tuburi PVC Dn 160 mm si cămine de racord din polipropilena, integral prefabricate.

Racordurile pentru case vor avea o adâncime a radierului de aproximativ -1,50 m si se vor executa pana la linia de demarcație a proprietatii. Acestea vor avea o panta de 5%.

Racordurile se vor executa de la canalizarea centrala pana la căminul de racord, inclusiv căminul. Căminul se va amplasa la limita proprietății, in domeniul public, la o distanta de minim 0,5 m de limita proprietății.

Se vor executa un număr de 470 de racorduri:

* Racorduri individuale in cămin 252 buc.
* Racorduri individuale in conducta 218 buc.

b) cumularea cu alte proiecte: proiectul propus consta in extinderea rețelei existente de canalizare.

c) utilizarea resurselor naturale: nu este cazul;

d) producţia de deşeuri: deşeurile menajere si cele din construcții vor fi preluate de operatori autorizaţi; deşeurile rezultate în urma procesului de construire vor fi colectate pe sorturi, stocate temporar în spaţii special amenajate şi valorificate/eliminate prin societăţi autorizate

e) emisiile poluante, inclusiv zgomotul şi alte surse de disconfort: lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f) riscul de accident, ţinându-se seama în special de substanţele şi de tehnologiile utilizate: in timpul lucrărilor de execuție pot apare pierderi accidentale de carburanți sau lubrefianți de la vehiculele si utilajele folosite;

**2.** ***Localizarea proiectului***:

Se ia în considerare sensibilitatea mediului în zona geografică posibil a fi afectată de proiect, avându-se în vedere în special:

2.1. utilizarea existentă a terenului: terenul se află în intravilanul comunei Răscăeți, județul Dâmbovița și aparține domeniului public al comunei;

2.2. relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

2.3. capacitatea de absorbţie a mediului, cu atenţie deosebită pentru:

a) zonele umede: nu este cazul;

b) zonele costiere: nu este cazul;

c) zonele montane şi cele împădurite: nu este cazul;

d) parcurile şi rezervaţiile naturale: nu este cazul;

e) ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate etc.: nu este cazul;

f) zonele de protecţie specială, mai ales cele desemnate prin Ordonanţa de urgenţă a Guvernului nr. [57/2007](file:///C:\Users\Arhive%20Elvira\Elvira\Sintact%202.0\cache\Legislatie\temp\00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [5/2000](file:///C:\Users\Arhive%20Elvira\Elvira\Sintact%202.0\cache\Legislatie\temp\00033752.htm) privind aprobarea Planului de amenajare a teritoriului naţional - Secţiunea a III - a - zone protejate, zonele de protecţie instituite conform prevederilor Legii apelor nr. [107/1996](file:///C:\Users\Arhive%20Elvira\Elvira\Sintact%202.0\cache\Legislatie\temp\00008742.htm), cu modificările şi completările ulterioare şi Hotărârea Guvernului nr. [930/2005](file:///C:\Users\Arhive%20Elvira\Elvira\Sintact%202.0\cache\Legislatie\temp\00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: nu este cazul;

g) ariile în care standardele de calitate a mediului stabilite de legislaţie au fost deja depăşite: nu este cazul;

h) ariile dens populate:nu este cazul;

i) peisajele cu semnificaţie istorică, culturală şi arheologică: nu este cazul.

**3. Caracteristicile impactului potențial**

a) extinderea impactului, aria geografica si numărul persoanelor afectate: nu este cazul;

b) natura transfrontiera a impactului: lucrările propuse nu au efecte transfrontiera;

c) mărimea si complexitatea impactului: impact relativ redus şi local, pe perioada execuţiei proiectului;

d) probabilitatea impactului: impact cu probabilitate redusă atât pe parcursul realizării investiţiei, cât şi după realizarea acestuia, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

e) durata, frecventa si reversibilitatea impactului - impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta;

Din analiza criteriilor de selecție pentru stabilirea necesitații evaluării impactului asupra mediului din Anexa 3 la H.G. nr. 445/2009 menționate anterior s-a decis continuarea procedurii privind emiterea aprobării de dezvoltare a proiectului.

**Condițiile de realizare a proiectului:**

**Lucrările se vor executa cu respectarea condițiilor impuse prin avizele emise de autoritățile precizate in Certificatul de urbanism nr. 11/16.08.2017 emis de către Primăria comunei Răscăeți, fără afectarea factorilor de mediu**.

**Pentru protecţia apelor**

*Măsuri avute în vedere pentru reducerea/eliminarea poluării apelor*

**În perioada de construcţie**:

- deșeurile solide, materialul din decopertări, excavații, combustibilii sau uleiurile nu se vor deversa in cursurile de apa. Se recomanda colectarea selectiva a deșeurilor in vederea valorificării/eliminării prin firme autorizate;

- colectarea şi descărcarea apelor provenite din precipitaţii de pe platformele afectate de lucrările şantierului la parametrii prevăzuţi de legislaţia în vigoare;

* întreţinerea corespunzătoare a maşinilor utilizate pentru efectuarea lucrărilor prevăzute de proiect şi depozitarea în condiţiile prevăzute de legislaţia în vigoare a materialelor de construcţii şi a consumabilelor;
* este permisă numai folosirea materialelor şi substanţelor atent evaluate din punct de vedere al posibilităţilor de utilizare în echipamentele sistemelor de canalizare;
* orice rezervor de stocare a combustibililor şi carburanţilor va fi atent etanşat şi supravegheat şi amplasat pe platformă betonată, prevăzută cu rigole de scurgere;

**În perioada de funcţionare**:

* asigurarea unei întreţineri corespunzătoare a sistemului de canalizare;
* curentul efluent al liniei apei potabile trebuie să rămână în funcţiune, cel puţin parţial pe toată perioada de desfăşurare a lucrărilor;
* asigurarea unei surse de energie pentru situaţii de urgenţă;
* realizarea unui plan de intervenţii în vederea prezentării la solicitare, autorităţilor de control;

**Pentru protecţia aerului**

*Măsuri avute în vedere pentru reducerea/eliminarea poluării aerului*

**În perioada de construcţie:**

* deplasarea cu viteză redusă a vehiculelor implicate în lucrările prevăzute de proiect, astfel încât să se evite antrenarea particulelor de praf pe drumurile utilizate;

- prevenirea ridicării prafului prin acțiuni de stropire in perioadele de vreme uscata;

* manipularea cu atenţie a materialelor de construcţii utilizate astfel încât să se evite antrenarea particulelor de praf;
* întreţinerea şi repararea utilajelor şi vehiculelor utilizate în scopul reducerii emisiilor de poluanţi atmosferici;
* orice rezervor de stocare a combustibililor şi carburanţilor va fi atent etanşat şi supravegheat, pentru a se evita eliminarea în aer a unor poluanţi;

**În perioada de funcţionare:**

* intervențiile in cazul apariției unor defecțiuni pe rețeaua de canalizare, stație de epurare se vor executa cu utilaje performante care sa nu producă poluarea fonica a locuitorilor din zona;

**Pentru protecţia solului, subsolului şi a ecosistemelor terestre**

*Măsuri avute în vedere pentru protecţia solului şi subsolului*:

**În perioada de construcţie**

* umpluturile vor fi făcute cu pământ sănătos, bine compactat de 20 - 30 cm, la umiditate optima, iar compactarea straturilor aflate imediat sub sistemul rutier se va supune exigentelor de compactare impuse patului drumurilor;
* ocuparea unor suprafeţe de teren cât mai mici pentru amenajarea organizării de şantier;
* depozitarea raţională a materialului excavat, astfel încât să fie ocupate suprafeţe cât mai mici de teren;

- stratul de sol vegetal va fi îndepărtat si depozitat in grămezi pentru a fi refolosit la reumplerea șanțurilor unde au fost poziționate conductele;

**În perioada de funcţionare**

* asigurarea unei întreţineri corespunzătoare a sistemului de canalizare;
* refacerea zonelor verzi în cazul în care acestea vor fi afectate de lucrările propuse a se realiza;

**Pentru protecţia împotriva zgomotului sau vibraţiilor**:

*Măsuri avute în vedere pentru reducerea impactului:*

**În perioada de construcţie**

* lucrările prevăzute de proiect vor fi limitate pe perioada zilei;
* întreținerea utilajelor şi vehiculelor implicate în realizarea lucrărilor astfel încât zgomotul şi vibraţiile produse să fie minore;
* se interzice circulația autovehiculelor in afara drumurilor trasate pentru funcționarea șantierului (drumuri de acces, drumuri tehnologice);
* in perioada de execuție a lucrărilor se vor adopta masuri de protecție a locuințelor situate in proximitate;

**În perioada de funcţionare**

- nu este cazul;

**Deşeurile rezultate în perioada de construcţie şi exploatare, modul de gestionare al acestora şi măsurile impuse pentru reducerea impactului generat de acestea:**

**Deşeurile generate în perioada de construcţie**:

* amestecuri de beton;
* fier şi PVC;
* cabluri, altele decât cele specificate;
* pământ, pietre (materiale din excavaţii);

**Deşeurile generate în perioada de exploatare**:

* deșeurile generate din întreținerea sistemului de canalizare se vor colecta selectiv si valorificate prin unități specializate;

***Măsuri avute în vedere pentru managementul deşeurilor şi minimizarea impacturilor negative în perioada de construcţie***:

* + deşeurile vor fi colectate separat şi vor fi reciclate sau valorificate conform specificului acestora (metale, PVC, etc.);
  + deşeurile recuperabile vor fi depozitate în conformitate cu legislaţia în vigoare şi predate societăţilor specializate în valorificarea lor;
  + deşeurile nerecuperabile vor fi depozitate şi eliminate conform legislaţiei specifice din domeniul deşeurilor;
  + materialul rezultat din excavaţii reprezintă cantitatea cea mai mare de deşeuri rezultate din realizarea proiectului şi va fi refolosit la umpluturi, compactat şi acoperit pentru restabilirea condiţiilor iniţiale;
  + se va urmări reducerea cantităţii de deşeuri rezultate, prin refolosirea materialelor de excavaţii la umplerea unor gropi;
  + deşeurile solide rezultate din excavaţii şi construcţii vor fi depozitate astfel încât să nu conducă la ocuparea unor suprafeţe de teren suplimentare;
  + este interzisă arderea deşeurilor de orice tip;
  + solul vegetal va fi manevrat şi depozitat separat astfel încât să poată fi folosit la acoperire şi revegetare;
  + deşeurile menajere generate în locaţia şantierului vor fi colectate şi evacuate în condiţii sigure;

***Măsuri avute în vedere pentru managementul deşeurilor şi minimizarea impacturilor negative generate de acestea în perioada de funcționare***:

* + după realizarea obiectivului de investiții constructorul va dezafecta lucrările provizorii, va degaja zona de material folosit sau rezultat din alte lucrări provizorii si va reda terenul in starea inițiala.

***Titularul proiectului are obligaţia de a notifica APM Dâmboviţa dacă intervin elemente noi necunoscute şi asupra oricărei modificări ale condiţiilor care au stat la baza emiterii prezentei, înainte de realizarea modificării.***

***Prezenta decizie este valabilă pe toată perioada punerii în aplicare a proiectului, până la finalizarea acestuia.***

***Prezenta decizie se poate revizui, în cazul în care se constată apariţia unor elemente noi, necunoscute la data emiterii .***

***Proiectul propus nu necesită parcurgerea celorlalte etape ale procedurilor de evaluare a impactului asupra mediului şi evaluarea adecvată***.

***Înainte de punerea in exploatare a obiectivului de investiție, titularul va solicita la APM Dâmbovița revizuirea autorizației de mediu.***

Prezenta decizie poate fi contestată în conformitate cu prevederile H.G. nr. 445/2009 privind evaluarea impactului anumitor proiecte publice şi private asupra mediului şi ale Legii contenciosului administrativ nr. 554/2004, cu modificările şi completările ulterioare.

**p. DIRECTOR EXECUTIV**,

**Mircea NISTOR**

Șef Serviciu Avize, Acorduri, Autorizații, Întocmit,

**Maria MORCOAȘE**  consilier Florian **STĂNCESCU**